രഞ്ജി ട്രോഫി ജനുവരി 13 മുതല് ആരംഭിക്കും തിരുവനന്തപുരത്തും മത്സരങ്ങള് അടുത്ത രഞ്ജി ട്രോഫി സീസണ് ജനുവരി 13 മുതല് ആരംഭിക്കും. ടീമുകളെ 6 ഗ്രൂപ്പുകളാക്കി തിരിച്ചാവും മത്സരങ്ങള്. ടീമുകള് അഞ്ച് ദിവസത്തെ നിര്ബന്ധിത ക്വാറന്്റീന് കാലാവധി പൂര്ത്തിയാക്കിയതിനു ശേഷം രണ്ട് ദിവസത്തെ പരിശീലനത്തിന് അനുവദിക്കും. ബാംഗ്ലൂര്, കൊല്ക്കത്ത, മുംബൈ, ചെന്നൈ, തിരുവനന്തപുരം, അഹ്മദാബാദ് എന്നിവിടങ്ങളിലാണ് മത്സരങ്ങള്. കൊവിഡ് വ്യാപനത്തെ തുടര്ന്ന് ഇക്കൊല്ലത്തെ രഞ്ജി ട്രോഫി റദ്ദാക്കിയിരുന്നു. ranji trophy january 13 6 ടീമുകളുള്ള അഞ്ച് എലീറ്റ് ഗ്രൂപ്പുകളും 8 ടീമുകളുള്ള ഒരു പ്ലേറ്റ് ഗ്രൂപ്പുമാണ് രഞ്ജി ട്രോഫിയില് പങ്കെടുക്കുക. എലീറ്റ് എ ഗ്രൂപ്പില് ഗുജറാത്ത്, പഞ്ചാബ്, ഹിമാചല് പ്രദേശ്, മധ്യപ്രദേശ്, സര്വീസസ്, അസം എന്നീ ടീമുകള് കളിക്കും. മുംബൈയിലാണ് മത്സരങ്ങള്. ബെംഗാള്, വിദര്ഭ, രാജസ്ഥാന്, ഹരിയാന, ത്രിപുര എന്നിവരടങ്ങുന്ന എലീറ്റ് ബി ഗ്രൂപ്പിലാണ് കേരളം. ബെംഗളൂരുവില് മത്സരങ്ങള് നടക്കും. മരണഗ്രൂപ്പായ ഗ്രൂപ്പ് സിയില് കര്ണാടക, ഡല്ഹി, മുംബൈ, ഹൈദരാബാദ്, മഹാരാഷ്ട്ര, ഉത്തരാഖണ്ഡ് എന്നീ ടീമുകള് കളിക്കും. കൊല്ക്കത്തയാണ് വേദി. അഹ്മദാബാദിലാണ് എലീറ്റ് ഗ്രൂപ്പ് ഡിയുടെ മത്സരങ്ങള്. സൗരാഷ്ട്ര, തമിഴ്നാട്, റെയില്വേയ്സ്, ജമ്മുകശ്മീര്, ഝാര്ഖണ്ഡ്, ഗോവ എന്നീ ടീമുകള് ഈ ഗ്രൂപ്പില് പരസ്പരം ഏറ്റുമുട്ടും. ആന്ധ്രപ്രദേശ്, ഉത്തര് പ്രദേശ്, ബറോഡ, ഒഡീഷ, ഛത്തീസ്ഗഡ്, പോണ്ടിച്ചേരി എന്നീ ടീമുകളടങ്ങിയ എലീറ്റ് ഗ്രൂപ്പ് ഇയിലെ മത്സരങ്ങളാണ് തിരുവനന്തപുരത്ത് നടക്കുക. ഛണ്ഡീഗഡ്, മേഘാലയ, ബീഹാര്, നാഗാലാന്ഡ്, മണിപ്പൂര്, മിസോറം, സിക്കിം, അരുണാചല് പ്രദേശ് എന്നീ ടീമുകളാണ് പ്ലേറ്റ് ഗ്രൂപ്പിലുള്ളത്. മത്സരങ്ങള് ചെന്നൈയില് നടക്കും. Read Also : ഐപിഎല്: ലോക ഒന്നാം നമ്ബര് ബൗളറെ റാഞ്ചി രാജസ്ഥാന് ആന്ദ്രൂ ടൈ കളിക്കില്ല നോക്കൗട്ട് മത്സരങ്ങള് കൊല്ക്കത്തയിലാണ് നടക്കുക. ഫെബ്രുവരി 20 മുതലാണ് നോക്കൗട്ട് മത്സരങ്ങള്. നോക്കൗട്ടിനെത്തുന്ന ടീമുകള് വീണ്ടും അഞ്ച് ദിവസം ക്വാറന്്റീനില് കഴിയണം. ക്വാര്ട്ടര് ഫൈനലുകള് ഫെവ്രുവരി 28 മുതല് മാര്ച്ച് മൂന്ന് വരെയും സെമി ഫൈനലുകള് മാര്ച്ച് 8 മുതല് 12 വരെയും നടക്കും. മാര്ച്ച് 1620 തീയതികളില് കൊല്ക്കത്തയിലാണ് ഫൈനല്. അതേസമയം, സയ്യിദ് മുഷ്താഖ് അലി ട്രോഫി ടി20 മത്സരങ്ങള് നവംബര് 4ന് ആരംഭിക്കും. ലക്നൗ, ഗുവാഹത്തി, ബറോഡ, ഡല്ഹി, ഹരിയാന, വിജയവാഡ എന്നിവിടങ്ങളിലാവും മത്സരങ്ങള്. വിജയ് ഹസാരെ ട്രോഫി മത്സരങ്ങള് ഡിസംബര് 8 മുതല് 27 വരെയാണ് നടക്കുക. Story Highlight: ranji trophy from january 13 bcci